Liivakast sai koduõue valmis kaks aastat tagasi. Eile võtsin end kokku ja rentisin Lukoilist käru (3h=125 kr), haakisin selle emalt laenatud automaatkastiga Opel Corsale taha ning laadisime naabrinaisega kahasse Männiku karjäärides liiva täis. Raske oli, üle 80 maanteel ei saanud vajutada, aga koju tõime.    Pool kärutäit rõõmustab nüüdsest Notsut ja pool väikest naabritüdrukut Vuokkot.    Aga see, kuidas  pisitüdruku isa, täisjõus mees, samal ajal kui kolm naist õue peal ta lapsele labidatega liiva maha laadisid, mugavalt toas sohval vedeles, ei mahtunud mulle kuidagi hinge.